Neuvoston direktiivi 95/68/EY, annettu 22 päivänä joulukuuta 1995, terveyttä koskevista kysymyksistä lihavalmisteiden ja tiettyjen muiden eläinperäisten tuotteiden tuotannossa ja markkinoille saattamisessa annetun direktiivin 77/99/ETY muuttamisesta



Virallinen lehti nro L 332 , 30/12/1995 s. 0010 - 0014



NEUVOSTON DIREKTIIVI 95/68/EY, annettu 22 päivänä joulukuuta 1995, terveyttä koskevista kysymyksistä lihavalmisteiden ja tiettyjen muiden eläinperäisten tuotteiden tuotannossa ja markkinoille saattamisessa annetun direktiivin 77/99/ETY muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon direktiivin 77/99/ETY (1), ja erityisesti sen 19 artiklan, ottaa huomioon komission ehdotuksen, sekä katsoo, että direktiivin 77/99/ETY liitteiden tietyt piirteet on muutettava lihanjalostusalan tekniikan kehityksen huomioon ottamiseksi ja teknisten vaatimusten saattamiseksi nykyisiä käytäntöjä vastaaviksi, sen vuoksi on tarpeen muuttaa laitosten hyväksyntää koskevia yleisiä edellytyksiä, tiloihin, laitteisiin ja työvälineisiin sovellettavia yleisiä hygieniavaatimuksia, lihavalmisteita valmistavia laitoksia koskevia erityisiä hygieniavaatimuksia sekä lihavalmisteiden käärimistä, pakkaamista, merkitsemistä, terveysmerkintää, varastointia ja kuljetusta koskevia edellytyksiä ja lihaperäisiä valmisaterioita ja sulatettua eläinrasvaa koskevia erityisiä edellytyksiä, ja odotettaessa olemassa olevien tekstien yksinkertaistamistoimenpiteitä, olisi hyväksyttävä toimenpiteitä, joiden avulla vältytään useiden terveysmerkintöjen tekemiseltä muita eläinperäisiä tuotteita sisältäviin lihavalmisteisiin, lisäksi neuvoston tekemät muutokset terveyttä koskevista ongelmista yhteisön sisäisestä tuoreen lihan kaupasta 26 päivänä kesäkuuta 1964 annettuun neuvoston direktiiviin 64/433/ETY (2), myös pienikokoisten kylmävarastojen osalta, ja jauhetun lihan, vähemmän kuin 100 g painavien lihapalojen ja raakalihavalmisteiden tuotantoa ja kaupan pitämistä koskevista vaatimuksista sekä direktiivien 64/433/ETY, 71/118/ETY ja 72/462/ETY muuttamisesta 14 päivänä joulukuuta 1988 annettun neuvoston direktiiviin 88/657/ETY (3), edellyttävät muita mukautuksia direktiiviin 77/99/ETY, ja että odotettaessa näitä ehdotuksia olisi hyväksyttävä toimenpiteitä liitteiden mukauttamiseksi tekniseen kehitykseen, ON ANTANUT TÄMÄN DIREKTIIVIN: 1 artikla Muutetaan direktiivin 77/99/ETY liitteet seuraavasti: 1) Korvataan liitteessä A olevan I luvun 2 kohdan e alakohta seuraavasti: "e) riittävä tuuletus ja tarvittaessa moitteeton höyryjen poisto, jotta estetään mahdollisimman hyvin niiden tiivistyminen seinien ja kattojen kaltaisille pinnoille;"; 2) Lisätään liitteessä A olevan I luvun 8 kohtaan seuraava ilmaisu: "Laitteiden ja tarvikkeiden desinfiointiin on käytettävä lämpötilaltaan vähintään +82-celciusasteista vettä tai muita toimivaltaisen viranomaisen hyväksymiä desinfiointitapoja;"; 3) Lisätään liitteessä A olevan I luvun 12 kohtaan seuraava ilmaisu: "jos toimivaltaisen viranomaisen jatkuvaa läsnäoloa ei vaadita, kooltaan sovelias lukittava kaappi riittää laitteiden ja välineiden säilyttämiseen;"; 4) Korvataan liitteessä A olevan I luvun 15 kohta seuraavalla ilmaisulla: "15) Tarkoituksenmukaiset välineet kuljetusvälineiden puhdistusta ja desinfiointia varten, paitsi jos toimivaltaisen viranomaisen luvalla voidaan käyttää laitoksen ulkopuolella sijaitsevia laitteita;"; 5) Lisätään liitteessä A olevaan I lukuun 16 kohta seuraavasti: "16) Jos suoritettava käsittely edellyttää vedettömyyttä tuotteiden valmistuksessa, tiettyjä tässä luvussa olevia, erityisesti 2 kohdan a ja g alakohdassa vahvistettuja vaatimuksia voidaan mukauttaa. Jos tätä poikkeusta sovelletaan, voidaan toimivaltaisen viranomaisen luvalla soveltaa vedettömiä puhdistus- ja desinfiointimenetelmiä asianomaisissa laitoksen osissa."; 6) Korvataan liitteessä A olevan II luvun A kohdan 1 alakohdan viimeinen lause seuraavalla ilmaisulla: "Puhdistaminen ja desinfioiminen on suoritettava direktiivin 7 artiklassa tarkoitettujen periaatteiden mukaisia määräaikoja ja menettelyjä noudattaen."; 7) Korvataan liitteessä A olevan II luvun A kohdan 5 alakohta seuraavalla ilmaisulla: "5. Pesu- ja desinfiointiaineita sekä vastaavia aineita on käytettävä valmistajien antamien ohjeiden mukaisesti siten, että ne eivät vaikuta haitallisesti laitteisiin, työvälineisiin, raaka-aineisiin tai tuotteisiin. Laitteet ja työvälineet on tällaisten aineiden käytön jälkeen huuhdeltava huolellisesti juomakelpoisella vedellä, ellei tällainen huuhtelu ole käyttöohjeiden perusteella tarpeeton. Kunnossapito- ja puhdistusaineita on säilytettävä tämän liitteen I luvun 14 kohdassa määrätyssä tilassa tai kaapissa."; 8) Liitteessä A olevassa II luvun B kohdan 2 alakohdan toisessa alakohdassa on oltava (koskee vain saksankielistä toisintoa): "bearbeitet und behandelt. . ."; 9) Korvataan liitteessä B olevan III luvun 3 kohta seuraavalla ilmaisulla: "3. Muiden eläinperäisten raaka-aineiden kuin lihan, sellaisena kuin se määritellään 2 artiklan d alakohdassa, käyttäminen lihavalmisteiden valmistuksessa on sallittua vain, jos nämä raaka-aineet vastaavat yhteisön asianmukaisen lainsäädännön vaatimuksia."; 10) Korvataan liitteessä B olevan V luvun 4 kohdan kolmas luetelmakohta ilmaisulla: "- pakkauksissa, joita ei ole tarkoitettu kuluttajalle, valmistuspäivä tai vastaanottajan ja toimivaltaisen viranomaisen tulkittavissa oleva koodi, josta käy ilmi valmistuspäivä,"; 11) Korvataan liitteessä B oleva VI luku seuraavalla tekstillä: "VI LUKU TERVEYSMERKINTÄ 1. Lihavalmisteissa on oltava terveysmerkintä. Tämä merkintä on tehtävä selvästi näkyvään paikkaan valmistushetkellä tai välittömästi sen jälkeen laitoksessa tai käärimiskeskuksessa, ja sen on oltava kokonaan luettavissa, lähtemättömin ja selvin kirjaimin merkitty. Terveysmerkki voidaan asettaa joko itse tuotteeseen tai sen kääreeseen, jos lihavalmiste on yksittäisellä kääreellä varustettu, tai tähän kääreeseen kiinnitettyyn etikettiin 4 kohdan b alakohdan mukaisesti. Jos kuitenkin lihavalmisteet kääritään ja pakataan yksitellen, riittää, että terveysmerkki asetetaan pakkauksen päälle. 2. Mikäli 1 kohdan mukaisesti terveysmerkinnällä varustetut lihavalmisteet sijoitetaan sen jälkeen pakkaukseen, tämän pakkauksen päälle on myös asetettava terveysmerkki. 3. Edellä 1 ja 2 kohdasta poiketen lihavalmisteiden terveysmerkintää ei tarvita: a) edellyttäen, että 4 kohdan mukainen terveysmerkintä on asetettu jokaisen tuotetta sisältävän vähittäismyyntipakkauksen ulkopinnalle, b) hyväksytyssä laitoksessa myöhemmin suoritettavaan jalostukseen tai käärimiseen tarkoitettuja lihavalmisteita sisältävien lähetysten osalta, edellyttäen että: - mainittujen lähetysten ulkopinnalla näkyvässä paikassa on lähettäjänä olevan hyväksytyn laitoksen terveysmerkki ja myös tarkoitettu määräpaikka selkeästi ilmaistuna, - vastaanottajana oleva laitos pitää direktiivin 7 artiklan 1 kohdan 2 alakohdan neljännessä luetelmakohdassa tarkoitettuna aikana kirjaa tämän kohdan mukaisesti vastaanotettujen lihavalmisteiden määrästä, laadusta ja alkuperästä. Suurikokoisissa pakkauksissa olevat lihavalmisteet, jotka on tarkoitettu välittömästi tapahtuvaan myyntiin ilman myöhemmin suoritettavaa jalostusta tai käärimistä, on varustettava 1 tai 2 kohdan tai 3 kohdan a alakohdan mukaisella terveysmerkinnällä, c) käärimättömissä ja pakkaamattomissa, irtotavarana suoraan vähittäiskauppiaalle myytävissä lihavalmisteissa, edellyttäen että: - lihavalmisteet sisältävässä astiassa on 1 kohdan mukainen terveysmerkki, - valmistaja pitää direktiivin 7 artiklan 1 kohdan 2 alakohdan neljännessä luetelmakohdassa tarkoitettuna aikana kirjaa tämän kohdan mukaisesti lähetettyjen lihavalmisteiden määrästä ja laadusta sekä vastaanottajista. 4. a) Terveysmerkin on sisällettävä seuraavat tiedot soikeanmuotoisessa kuviossa: i) joko: - yläosassa lähettäjämaan alkukirjaimet painetuin suuraakkosin seuraavasti: B - DK - D - EL - E - F - IRL - I - L - NL - A - FI - S - P - UK, ja sen jälkeen laitoksen tai uudelleenkäärimiskeskuksen hyväksyntänumero päätöksen 94/837/EY mukaisesti, ja tarvittaessa koodinumero, joka ilmaisee sen tuotetyypin, jota varten laitos on hyväksytty - alaosassa: jokin seuraavista kirjainlyhenteistä: CEE - EØF - EWG - EOK - ETY - EEC - EEG; ii) tai: - yläosassa lähettäjävaltion nimi suuraakkosin, - keskellä laitoksen tai uudelleenkäärimiskeskuksen hyväksyntänumero päätöksen 94/837/ETY mukaisesti ja tarvittaessa koodinumero, joka ilmaisee tuotetyypin, jota varten laitos on hyväksytty, - alaosassa jokin seuraavista kirjainlyhenteistä: CEE - EØF - EWG - EOK - ETY - EEC - EEG; b) terveysmerkki voidaan kiinnittää sallituilla tavoilla suoraan tuotteeseen, se voidaan painaa valmiiksi kääreen tai pakkauksen pintaan tai tuotteeseen, kääreeseen tai pakkaukseen kiinnitettävään etikettiin. Merkin on murruttava pakkausta avattaessa, jos se on kiinnitetty pakkaukseen. Merkin murtumatta jääminen voidaan sallia vain, jos pakkaus murtuu, kun sitä avataan. Ilmatiiviisti suljetuissa astioissa olevien tuotteiden osalta merkki on sijoitettava lähtemättömästi kanteen tai astiaan, c) terveysmerkintä voidaan tehdä myös lähtemättömästi kiinnittämällä sellainen kestävästä materiaalista valmistettu levy, joka täyttää kaikki hygieniavaatimukset ja jossa on a alakohdassa mainitut tiedot. 5. Kun lihavalmiste sisältää muita eläinperäisiä elintarvikkeita, kuten kala-, maito- tai munatuotteita, tuotteeseen asetetaan ainoastaan yksi terveysmerkki."; 12) Korvataan liitteessä B olevan VII luvun 1 kohta seuraavalla tekstillä: "1. Lihavalmisteita on varastoitava I luvun 1 kohdan a alakohdassa määrätyissä tiloissa. Kuitenkin lihavalmisteita voidaan varastoida muualla kuin mainitussa alakohdassa säädetyissä tiloissa, seuraavin edellytyksin: a) lihavalmisteita, joita ei voida säilyttää huoneenlämmössä, voidaan varastoida direktiivin 3 artiklan A kohdan 8 alakohdassa tarkoitetuissa tai muiden asiaa koskevien direktiivien mukaisesti hyväksytyissä kylmävarastoissa. b) lihavalmisteita, joita voi säilyttää huoneenlämmössä, voidaan varastoida varastotiloihin, jotka ovat kestävistä aineista rakennettuja, helposti puhdistettavia ja desinfioitavia sekä toimivaltaisten viranomaisten hyväksymiä."; 13) Lisätään liitteessä B olevaan VII lukuun seuraava kohta: "5. Direktiivin 3 artiklan A kohdan 9 alakohdan b alakohdan i alakohdassa tarkoitetun kaupallisen asiakirjan on oltava lihavalmisteen mukana kaupan pitämisen ensimmäisessä vaiheessa. Seuraavia vaiheita koskevaa kuljettamista ja kaupan pitämistä varten tuotteiden mukana on oltava kaupallinen asiakirja, jossa on lähettäjälaitoksen hyväksymisnumero ja jonka avulla voidaan tunnistaa laitoksen valvonnasta vastaava toimivaltainen viranomainen"; 14) Korvataan liitteessä B olevan VIII luvun B kohta seuraavalla tekstillä: "B. Ilmatiiviisti suljetuissa astioissa olevia lihavalmisteita valmistavan laitoksen hoitajan tai johtajan on lisäksi tarkastettava pistokokein, että: 1) huoneenlämmössä varastoitaviksi tarkoitetut lihavalmisteet lämpökäsitellään siten, että tautia aiheuttavat mikrobit ja niiden itiöt tuhotaan tai tehdään vaikutuksettomiksi. Valmistusmuuttujista, kuten lämmitysajasta, lämpötilasta, täyttämisestä, astioiden koosta jne. on pidettävä kirjaa. Lämpökäsittelylaitteistossa on oltava astioiden tehokkaan lämpökäsittelyn tarkastamisen mahdollistavat valvontalaitteet, 2) astiat valmistetaan aineesta, joka vastaa yhteisön määräyksiä elintarvikkeiden kanssa kosketukseen joutuvista aineista, 3) suoritetaan päivittäisen tuotannon tarkastaminen etukäteen määrätyin välein umpioinnin tehokkuuden takaamiseksi. Tätä varten on oltava käytettävissä sopiva laitteisto suljettujen astioiden poikkileikkauksen ja saumojen pitävyyden tarkastusta varten, 4) valmistaja suorittaa lisätarkastuksia otantamenetelmin varmistaakseen, että: a) steriloidut tuotteet on käsitelty tehokkaasti, suorittamalla: - inkubointikokeita. Inkubointi on suoritettava vähintään 37 °C:n lämpötilassa seitsemän vuorokauden ajan tai vähintään 35 °C:n lämpötilassa kymmenen vuorokauden ajan tai noudattaen jotakin muuta toimivaltaisen viranomaisen hyväksymää ajan ja lämpötilan yhdistelmää. - sisällön ja astioiden mikrobiologisia tarkastuksia laitoksen laboratoriossa tai muussa hyväksytyssä laboratoriossa, b) ilmatiiviisti suljetuissa astioissa olevat pastöroidut tuotteet vastaavat toimivaltaisen viranomaisen hyväksymiä ehtoja, 5) tarvittavat tarkastukset suoritetaan sen varmistamiseksi, että jäähdytysvesi sisältää käytön jälkeen jäännösklooria. Jäsenvaltiot voivat kuitenkin myöntää poikkeuksen tästä vaatimuksesta, jos vesi täyttää direktiivin 80/778/ETY vaatimukset."; 15) Korvataan liitteessä B olevan IX luvun 2 kohdan a alakohta seuraavalla tekstillä: "2 a) Valmisateriaan sisältyvä lihavalmiste on heti keittämisen jälkeen: i) joko sekoitettava muihin valmistusaineisiin heti, kun se on käytännössä mahdollista; tässä tapauksessa ajanjakso, jolloin lihavalmisteen lämpötila on 10 °C:n ja 63 °C:n välillä, ei saa ylittää kahta tuntia. ii) tai jäähdytettävä lämpötilaan, joka ei saa olla korkeampi kuin 10 °C, ennen muihin valmistusaineisiin sekoittamista. Jos muita valmistusmenetelmiä käytetään, niille on saatava hyväksyminen toimivaltaiselta viranomaiselta, joka ilmoittaa asiasta komissiolle."; 16) Korvataan liitteessä C olevan II luvun A kohdan 2 alakohdan a alakohta seuraavalla tekstillä: "a) kylmävarasto, paitsi jos raaka-aineet käsitellään ja sulatetaan B kohdan 3 alakohdan b ja c alakohdissa määrättyjen ajanjaksojen kuluessa;"; 17) Poistetaan liitteessä C olevan II luvun B kohdan 7 alakohdasta ilmaus "raaka-aineiden tuotantoa varten"; 18) Korvataan liitteessä C olevan II luvun B kohdan 8 alakohta seuraavalla tekstillä: "8. Sulatetun eläinrasvan on laadusta riippuen täytettävä seuraavat vaatimukset: >TAULUKON PAIKKA> " 2 artikla 1. Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset lokakuun 1 päivään 1996 mennessä. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 22 päivänä joulukuuta 1995. Neuvoston puolesta L. ATIENZA SERNA Puheenjohtaja (1) EYVL N:o L 26, 31.1.1977, s. 85, direktiivi sellaisena kuin se on viimeksi muutettuna vuoden 1994 liittymisasiakirjalla (2) EYVL N:o 121, 29.7.1964, s. 2012/64, direktiivi sellaisena kuin se on viimeksi muutettuna direktiivillä 95/23/ETY (EYVL N:o L 243, 11.10.1995, s. 7) (3) EYVL N:o L 382, 31.12.1988, s. 3, direktiivi sellaisena kuin se on viimeksi muutettuna vuoden 1994 liittymisasiakirjalla